**Jämsän seniorit ry**  1 (2)

**TOIMINTASUUNNITELMA VUODELLE 2024**

# Yleistiedot

Vuonna 1983 perustetussa yhdistyksessämme on jäseniä noin 260, ja tavoitteena on kasvattaa nettojäsenmäärää kohtuullisesti. Toimintamme keskeisin tapahtuma on **Keskiviikkokerho** kokoontumispaikkana Jämsän seurakuntakeskus. Kokoonnumme kesäkautta lukuun ottamatta noin kaksi kertaa kuukaudessa.

Kansallisen senioriliiton valtakunnallinen teema 2024 on **Elämäniloa ja voimaa**.

# Järjestötoiminta

Jämsän seniorit ry:n hallitus kokoontuu tarvittaessa, mutta kuitenkin vähintään 7–8 kertaa vuodessa. Hallituksen kokouksia voidaan pitää myös etäkokouksina kuten teams-sovelluksen välityksellä. Sääntömääräinen kevätkokous pidetään 28.2.2024 ja sääntömääräinen syyskokous 30.10.2024 seurakuntakeskuksessa.

Osallistumme Keski-Suomen kansallinen senioripiiri ry:n ja Kansallinen senioriliitto ry:n järjestämiin tapahtumiin ja koulutustilaisuuksiin. Piirin kevätkokous on 18.3.2024 Jämsässä ja syyskokous Muuramessa marraskuun loppuun mennessä.

Jäsenhankintaa jatketaan järjestämällä monipuolista ohjelmaa, joka lisää henkistä kasvuamme senioreina. Osallistumme yleisötapahtumiin, joissa kerromme yhdis-tyksen toiminnasta ja jaamme esitettä toiminnastamme kiinnostuneille.

# Harrastus- ja virkistystoiminta

Keskiviikkokerhon jäsentapaamisiin etsimme eri aihealueilta laadukkaita ja jäseniä kiinnostavia esiintyjiä. Alustajana on joko ulkopuolinen asiantuntija tai yhdistyksen oma jäsen. Ohjelmana voi olla myös musiikkiesitys tai vastaava. Tilaisuudet ovat vapaamuotoisia tapahtumia, joiden alussa on mahdollisuus nauttia maksulliset pullakahvit ja ostaa arpoja.

Kevätkauden Keskiviikkokerhojen ja retkien ohjelma ilmestyy verkkosivuilla ja jäsentiedotteessa joulukuussa ja syyskauden ohjelma toukokuussa. Vesiliikunta-kerho kokoontuu Jämsänkoskella uimahalli Koskikarassa ja kuntosalikerho Jämsänkosken Myllymäessä ammattiopisto Gradian salilla. Äijäklubi sekä Naisten kerho jatkavat aktiivista toimintaansa. Viini- ja ruokaklubi kokoontuu eri teemoin

muutaman kerran vuodessa. Muistinvirkistyskerho Muiske toimii edelleen vireästi. Kävely- ja liikuntatapahtumia jatketaan eri muodoissa.

Koulutuskuntayhtymä Gradian kanssa neuvottelemme edelleen seniorihintaisia jalkahoito- ja hierontapalveluja. Keräämme jäsentemme ehdotuksia uusista kerhoista, retkikohteista ja teatterikappaleista. Rohkaisemme erityisesti uusia jäseniä ryhtymään yhdistyksemme aktiivisiksi toimijoiksi. Tarjoamme kasvaneessa yhdistyksessämme erimittaisia vastuutehtäviä ja etsimme toimijoille varahenkilöt.

Osallistumme Jämsän kaupungin vanhusneuvoston järjestämiin tapahtumiin ja Jämsän Eläkeliiton järjestämään toukosiunaukseen. Tiivistämme yhteistyötä lähiyhdistysten kanssa osallistumalla yhteisiin tapahtumiin ja kutsumalla yhdistysten ja yritysten edustajia Keskiviikkokerhon esiintyjiksi.

2 (2)

# Matkat ja retket

Kevät- ja syyskaudella järjestetään teatteri- ja**/**tai konserttimatkoja sekä kotimaan retkiä. Osallistumme aktiiviseksi myös paikkakunnan kulttuuritapahtumiin. Keväällä 13. – 20.5.2024 tehdään matka eteläiseen Saksaan ja Liechtensteiniin.

# Tiedotus

Toiminnastamme tiedotetaan pääsääntöisesti yhdistyksen verkkosivuilla [www.jamsa.senioriyhdistys.fi.](http://www.jamsa.senioriyhdistys.fi/) Lisäksi toiminnastamme kerrotaan Vekkarin seuratoimintapalstalla, sähköpostilla sekä yhdistyksen Facebook-sivuilla <https://www.facebook.com/Jamsanseniorit/?locale=fi_FI>.

Kevät- jasyyskauden ohjelmistajulkaistu esite on tulostettavissa verkkosivuilta. Painettu esite on saatavana Keskiviikkokerhossa, ja sitä jaetaan myös toiminnas-tamme kiinnostuneille jäsenehdokkaille.

Verkkosivuilta löytyy hallituksen jäsenten, muiden toimihenkilöiden sekä Keski-Suomen kansallisen senioripiirin ja Kansallisen senioriliiton yhteystiedot.

Siellä ilmoitetaan Keskiviikkokerhon esitelmien aiheet ja alustajat sekä retket, matkat ja muut toimintaamme liittyvät päivitetyt tapahtumatiedot. Tapahtuma-kalenteri on aktiivisessa käytössä.

# Suhteet ulospäin

Olemme yhteistoiminnassa muiden paikallisten eläkeläisyhdistysten kanssa. Meillä on kaksi jäsentä Keski-Suomen kansallisen senioripiirin hallituksessa, jäsen Jämsän kaupungin vanhusneuvostossa. Reijo Ekman on varsinainen jäsen Kansallisen senioriliiton valtuustossa ja edustajamme Keski-Suomen Hyvinvointi-alueen vanhusneuvostossa.

Naapurisenioriyhdistysten ja muiden paikallisten yhdistysten kanssa jatketaan monipuolista yhteistyötä. Osallistumme seniori-ikäisille suunnattuun media- ja digi- koulutukseen esimerkiksi kansanopistojen avustuksella ja hankkeissa.

# Taloudellinen toiminta

Yhdistyksemme jäseniltä peritään vuosittainen jäsenmaksu, jonka suuruuden päättää yhdistyksen syyskokous. Hallituksen esitys vuoden 2024 jäsenmaksuksi on 25 €, johon sisältyy liitolle maksettava osuus. Kannatusjäseneltä peritään 200 €. Kunniapuheenjohtajalta ja kunniajäseniltä ei peritä jäsenmaksua.

Keskiviikkokerhoissa on ostettavissa kahvia ja arpoja.

Taloudellinen toiminta ilmenee tarkemmin talousarviosta.

# Muu toiminta

Onnittelukortti lähetetään 80, 85, 90 vuotta täyttäville jäsenille ja sen jälkeen jokaisena vuosipäivänä. Poisnukkuneiden seniorien muistoa kunnioitetaan lähettämällä suruadressi omaisille.

Osallistumisesta yhdistyksen eri tehtäviin ja aktiivisesta toiminnassa mukana olemisesta yhdistys palkitsee jäseniään yhdistyksen myöntämällä pronssisella ansiomerkillä. Keski-Suomen kansallinen senioripiiri myöntää hopeisen ansio-merkin ja Kansallinen senioriliitto kultaisen ansiomerkin yhdistyksen esityksestä. Meritoituneita seniorijäseniä kutsutaan yhdistyksen kunniajäseniksi ja yksi entinen puheenjohtaja kunniapuheenjohtajaksi.

Vuosittain jaetaan opiskelijastipendi lukion opiskelijalle.

Jämsän seniorit ry

Hallitus